|  |  |  |  |  |  |  |  |
| --- | --- | --- | --- | --- | --- | --- | --- |
| TABUĽKA ZHODY **návrhu právneho predpisu s právom Európskej únie** | | | | | | | |
| **Smernica**  Smernica Európskeho parlamentu a Rady 2006/25/ES zo 5. apríla 2006 o minimálnych zdravotných a bezpečnostných požiadavkách týkajúcich sa vystavenia pracovníkov rizikám vyplývajúcim z fyzikálnych faktorov (umelé optické žiarenie) v konsolidovanom znení | | | **Právne predpisy Slovenskej republiky**  Zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov.  Nariadenie vlády SR č. 410/2007 Z. z. o minimálnych zdravotných a bezpečnostných požiadavkách na ochranu zamestnancov pred rizikami súvisiacimi s expozíciou umelému optickému žiareniu.  Návrh zákona z ............ 2022, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony | | | | |
| 1 | 2 | 3 | 4 | 5 | 6 | 7 | 8 |
| Článok  (Č, O, V, P) | Text | Spôsob transpo-  zície | Číslo | Článok  (Č, §, O, V, P) | Text | Zhoda | Poznámky |
| Č: 9 | **Sankcie**  Členské štáty ustanovia vhodné sankcie za porušenie vnútroštátnych právnych predpisov prijatých podľa tejto smernice. Tieto sankcie musia byť účinné, primerané a odrádzajúce. | N | Zákon č. 355/2007 Z. z.  Návrh zákona | § 57  O: 28  § 35  O: 43  P: a | Iné správne delikty (28) Správneho deliktu na úseku verejného zdravotníctva v oblasti ochrany zdravia pri práci sa dopustí fyzická osoba-podnikateľ alebo právnická osoba, ktorá používa alebo prevádzkuje zdroje optického žiarenia, ak nezabezpečí technické, organizačné alebo iné opatrenia podľa [§ 35](https://www.slov-lex.sk/pravne-predpisy/SK/ZZ/2007/355/20211229.html#paragraf-35).  **Ochrana zdravia pred optickým žiarením pri práci**  Zamestnávateľ, ktorý používa alebo prevádzkuje zdroje ultrafialového, infračerveného, laserového alebo iného optického žiarenia na iné účely ako osvetlenie, je povinný zabezpečiť v súlade s osobitným predpisom technické, organizačné a iné opatrenia, ktoré vylúčia alebo znížia expozíciu zamestnancov na najnižšiu možnú a dosiahnuteľnú mieru.  43. Príslušný orgán verejného zdravotníctva uloží pokutu   1. od 150 eur do 20 000 eur za správne delikty podľa odsekov 1 až 22, 24, 31, 33 až 41, | Ú |  |

Navrhovaná úprava zák. 355/2007 Z.z. - § 57 ods. 23 sa netýka ustanovení Smernice 2006/25/EÚ

Navrhované znenie:

„§ 57

Iné správne delikty

## (23) Správneho deliktu sa úseku verejného zdravotníctva v oblasti ochrany zdravia pri práci sa dopustí fyzická osoba – podnikateľ, ktorá zamestnáva iné fyzické osoby a vykonáva prácu zaradenú do tretej kategórie alebo štvrtej kategórie, ak alebo právnická osoba, ak

a) si nezabezpečí posúdenie zdravotného rizika z expozície faktorom práce a pracovného prostredia a nezabezpečí si vypracovanie posudku o riziku s kategorizáciou prác z hľadiska zdravotného rizika podľa [§ 30 ods. 6 písm. a)](https://www.slov-lex.sk/pravne-predpisy/SK/ZZ/2007/355/20130701.html?ucinnost=13.05.2022#paragraf-30.odsek-5.pismeno-a),

b) nezabezpečí opatrenia podľa [§ 30 ods. 6 písm. b)](https://www.slov-lex.sk/pravne-predpisy/SK/ZZ/2007/355/20130701.html?ucinnost=13.05.2022#paragraf-30.odsek-5.pismeno-b),

c) nezabezpečí posudzovanie svojej zdravotnej spôsobilosti na prácu podľa § 30 ods. 6 písm. c),

d) nepredloží príslušnému orgánu verejného zdravotníctva návrh na zaradenie svojej práce do tretej kategórie alebo štvrtej kategórie alebo návrh na zmenu alebo vyradenie svojej práce z tretej kategórie alebo štvrtej kategórie podľa § 30 ods. 6 písm. d),

e) neuchová posudky o svojej zdravotnej spôsobilosti na prácu podľa § 30 ods. 6 písm. e).“.

Navrhovaná úprava § 57, ods. 37 až 48 sa netýka ustanovení Smernice 2006/25/EÚ, a to okrem ods. 43, písm. a), ktoré uvádzame v Tabuľke zhody

Navrhované znenie:

„§ 57

Iné správne delikty

(37) Správneho deliktu na úseku verejného zdravotníctva v oblasti ochrany zdravia pri práci sa dopustí fyzická osoba – podnikateľ, ktorá nezamestnáva iné fyzické osoby a vykonáva prácu s diizokyanátmi, ak si nezabezpečí odbornú prípravu na prácu s diizokyanátmi podľa § 39 ods. 5.

(38) Správneho deliktu na úseku verejného zdravotníctva sa dopustí fyzická osoba-podnikateľ alebo právnická osoba, ktorá vykonáva dezinfekciu a reguláciu živočíšnych škodcov ako profesionálnu činnosť, ak poruší niektorú z povinností podľa [§ 52 ods. 4](https://www.slov-lex.sk/pravne-predpisy/SK/ZZ/2007/355/20211229.html#paragraf-52.odsek-4).

(39) Správneho deliktu na úseku verejného zdravotníctva sa dopustí poskytovateľ zdravotnej starostlivosti, ak poruší niektorú z povinností podľa [§ 52 ods. 5](https://www.slov-lex.sk/pravne-predpisy/SK/ZZ/2007/355/20211229.html#paragraf-52.odsek-5).

(40) Správneho deliktu na úseku verejného zdravotníctva sa dopustí prevádzkovateľ zariadenia sociálnych služieb a prevádzkovateľ zariadenia sociálnoprávnej ochrany detí a sociálnej kurately, ak poruší niektorú z povinností podľa [§ 52 ods. 6](https://www.slov-lex.sk/pravne-predpisy/SK/ZZ/2007/355/20211229.html#paragraf-52.odsek-6).

(41) Správneho deliktu na úseku verejného zdravotníctva sa dopustí fyzická osoba – podnikateľ alebo právnická osoba, ak

a) poruší povinnosť podľa [§ 52a ods. 1](https://www.slov-lex.sk/pravne-predpisy/SK/ZZ/2007/355/20211229.html#paragraf-52a.odsek-1) alebo [2](https://www.slov-lex.sk/pravne-predpisy/SK/ZZ/2007/355/20211229.html#paragraf-52a.odsek-2),

b) nedodrží opatrenie podľa [§ 55a](https://www.slov-lex.sk/pravne-predpisy/SK/ZZ/2007/355/20211229.html#paragraf-55a).

(42)

Iné správne delikty podľa tohto zákona prejednávajú a pokuty za ne ukladajú v rozsahu svojej pôsobnosti úrad verejného zdravotníctva, regionálny úrad verejného zdravotníctva a orgány verejného zdravotníctva uvedené v [§ 3 ods. 1 písm. d) až g)](https://www.slov-lex.sk/pravne-predpisy/SK/ZZ/2007/355/20211229.html#paragraf-3.odsek-1.pismeno-d). Správny delikt podľa odseku 33 písm. b) z dôvodu ochorenia COVID-19 môže v blokovom konaní, okrem orgánov uvedených v prvej vete, prejednať aj orgán Policajného zboru; za správny delikt podľa odseku 33 písm. b) z dôvodu ochorenia COVID-19 možno v blokovom konaní uložiť pokutu do 5 000 eur. Na blokové konanie sa primerane použijú ustanovenia o blokovom konaní pri prejednávaní priestupkov.[67aa)](https://www.slov-lex.sk/pravne-predpisy/SK/ZZ/2007/355/20211229.html#poznamky.poznamka-67aa) Orgán Policajného zboru oznamuje správny delikt prejednaný podľa druhej vety orgánu verejného zdravotníctva. Správny delikt podľa odseku 33 písm. b) z dôvodu ochorenia COVID-19 možno prejednať aj v rozkaznom konaní; v rozkaznom konaní možno uložiť pokutu do 7 000 eur. Na rozkazné konanie sa primerane použijú ustanovenia o rozkaznom konaní pri prejednávaní priestupkov.[67aa)](https://www.slov-lex.sk/pravne-predpisy/SK/ZZ/2007/355/20211229.html#poznamky.poznamka-67aa)

(43) Príslušný orgán verejného zdravotníctva uloží pokutu

a)od 150 eur do 20 000 eur za správne delikty podľa odsekov 1 až 22, 24, 31, 33 až 41,

b) od 100 eur do 2000 eur za správne delikty podľa odsekov 23 a 30,

c) od 2000 eur do 50 000 eur za správne delikty podľa odsekov 25 až 29 a 32.

## 44. Orgán verejného zdravotníctva pri určení výšky pokuty prihliada na závažnosť, spôsob, čas trvania a následky protiprávneho konania. Pri opakovanom porušení možno pokutu zvýšiť až na dvojnásobok.

45. Konanie o uloženie pokuty možno začať do dvoch rokov odo dňa, keď sa príslušný orgán verejného zdravotníctva dozvedel o porušení povinnosti, najneskôr však do troch rokov odo dňa, keď k porušeniu povinnosti došlo.

46. Pokuta je splatná do 30 dní odo dňa nadobudnutia právoplatnosti rozhodnutia o jej uložení.

47. Orgán verejného zdravotníctva, ktorý pokutu uložil, môže povoliť odklad platenia pokuty alebo platenie v splátkach, ak vznikli okolnosti, ktoré znemožňujú bezodkladné zaplatenie pokuty, alebo okolnosti, ktoré odôvodňujú platenie v splátkach.

48. Výnosy z pokút uložených orgánmi verejného zdravotníctva sú príjmom štátneho rozpočtu.“.